На основу члана 13. Закона о подстицајима у пољопривреди и руралном развоју („Сл. гласник РС“, бр. 10/2013, 142/2014, 103/2015 и 1010/2016) и Програма подршке за спровођење пољопривредне политике и политике руралног развоја за општину Ћићевац за 2021. годину („Сл. лист општине Ћићевац, бр. 11/21), а по добијеној сагласности Министарства пољопривреде, шумарства и водопривреде број 320-00-02871/2021-09 од 15.04.2021. године, Председник општине Ћићевац, расписује

КОНКУРС

ЗА ПОДНОШЕЊЕ ЗАХТЕВА ЗА РЕГРЕСИРАЊЕ ДЕЛА ТРОШКОВА ЗА ПРВО ВЕШТАЧКО ОСЕМЕЊАВАЊЕ УМАТИЧЕНИХ КРАВА И ЈУНИЦА НА ТЕРИТОРИЈИ ОПШТИНЕ ЋИЋЕВАЦ У 2021. ГОДИНИ

**I**

**Предмет конкурса**

 Позивају се одгајивачи крава и јуница са територије општине Ћићевац, да поднесу захтев за регресирање дела трошкова за прво вештачко осемењавање уматичних крава и јуница.

**II**

**Извор финансирања**

 За регресирање дела трошкова за прво вештачко осемењавање крава и јуница са територије општине Ћићевац у 2021. години, опредељена су средства из буџета општине Ћићевац у укупном износу од 800.000 динара, ПРОГРАМ 5-ПОЉОПРИВРЕДА И РУРАЛНИ РАЗВОЈ, ШИФРА 0101, ПА 0001- ПОДРШКА ЗА СПРОВОЂЕЊЕ ПОЉОПРИВРЕДНЕ ПОЛИТИКЕ У ЛОКАЛНОЈ ЗАЈЕДНИЦИ, позиција 90, економска класификација 451000- субвенције.

 Одгајивачима се опредељују средства у износу од 2.000 динара по једном приплодном грлу.

Табела 1. Мере директних плаћања

|  |  |  |  |  |  |  |
| --- | --- | --- | --- | --- | --- | --- |
| Редни број | Назив мере | Шифра мере | Планирани буџет за текућу годину без пренетих обавеза (у РСД) | Износ постицаја по јединици мере (апсолутни износ у РСД) | Износ подстицаја по кориснику (%) (нпр. 30%, 50%,80%) | Максимални износ подршке по кориснику (ако је дефинисан) (РСД) |
| 1 | Регреси | 100.1 | 800.000 | 2.000 | 100 | 30.000 |
|  | УКУПНО |  | 800.000 |  |  |  |

**III**

**Корисници права**

 Право на регресирање може остварити одгајивач уматичених крава и јуница које су осемењене од 01.01.2021. године под условом да има пребивалиште и производњу на територији општине Ћићевац, да је власник уматичених грла, да је носилац или члан регистранованог пољопривредног газдинства у активном статусу за текућу годину и да је измирио све обавезе по основу локалних прихода.

 Одгајивач може поднети 1 захтев за регрес за сва грла која се осемене на газдинству у току године, а максимално за 15 грла.

**IV**

**Потребна документација**

Образац захтева може се преузети у Општинској управи, канцеларија за пољопривреду и рурални развој, или са интернет странице општине Ћићевац, [www.cicevac.rs](http://www.cicevac.rs/).

 Уз захтев подносилац доставља:

- фотокопију картона (фотокопију признанице, потврде…) првог вештачког осемењавања у периоду од 01.01.2021. године до дана подношења захтева издатог од стране ветеринарске станице или амбуланте која је извршила осемењавање на коме мора бити уписан број ушне маркице грла, цена вештачког осемењавања, уредно потписан и печатиран од стране извршиоца осемењавања;

- фотокопију пасоша за осемењено грло;

-фотокопију потврде о активном статусу у регистру пољопривредних газдинстава за 2021. годину;

- фотокопију обрасца - „Извод из регистра пољопривредних газдинстава – структуре животиња“;

- фотокопија картице наменског рачуна;

- потврду о измиреним обавезама по основу локалних прихода.

**V**

**Начин и рокови подношења захтева**

 Захтев за регресирање дела трошкова за прво вештачко осемењавање уматичених крава и јуница са пратећом документацијом се предаје на шалтеру Општинске управе општине Ћићевац, са назнаком „Канцеларија за пољопривреду и рурални развој“ - захтев за регресирања првог вештачког осемењавања крава и јуница.

 Период за подношење захтева за остваривање права на регрес дела трошкова за прво вештачко осемењавање уматичених крава и јуница у 2021. години траје од дана објављивања Конкурса па до утрошка средстава планираних за ове намене, а најксаније до 01.12.2021. године. Захтеви ће се разматрати по редоследу подношења.

Корисници подстицајних средстава имају обавезу да доставе тачне податке и веродостојне доказе уз пријаву. Комисија је дужна да проверава све наводе у конкурсној документацији, утврди и провери тачност приложене документације изласком на терен и по потреби тражи доставу додатне документације.

Корисници средстава су дужни да надлежној Комисији за доделу подстицајних средстава у пољопривреди омогуће вршење надзора и пруже потребне податке и информације и након преузимања подстицаја.

**VI**

**Начин информисања**

Детаљније информације могу се добити у Општинској управи – Канцеларија за пољопривреду и рурални равој, тел 037 811 260 локал 21, сваког радног дана од 7 до 15 часова.

ПРЕДСЕДНИК ОПШТИНЕ ЋИЋЕВАЦ

Бр. 320-13/21-04 од 25.05.2021. године

 ПРЕДСЕДНИК ОПШТИНЕ

 др Мирјана Кркић